Hamm

Hamm er en by i delstaten Nordrhein-Westfalen i Tyskland med rundt 185 000 innbyggere. Byen ligger nordøst i Ruhrområdet ved elven Lippe mellom autobahnene A1 og A2. Jernbanestasjonen er et viktig knutepunkt og er kjent for den spesielle stasjonsbygningen. 

 Historie 
Navnet Hamm betyr «hjørne» i en gammel plattysk dialekt som ble snakket her i tidligere tider. Før ble byen også kalt thom Hamme, som etter hvert endret seg til den moderne formen Hamm. Den fikk dette navnet fordi den lå ved et hjørne av elven Lippe og den smale sideelven Ahse. 

Byen ble grunnlagt på askeonsdag i mars 1226 av Grev Adolf I av Mark. 
I 1350 tok Svartedauen livet av nesten hele byen. Bare sju familier overlevde. Hamm ble et medlem av Hansaen i 1469 og en av de mektigste byene i området, mens dagens storbyer i Ruhr fremdeles bare var små landsbyer. Under trettiårskrigen ble Hamm flere ganger erobret av forskjellige styrker. Nesten alle bygningene ble ødelagte, bortsett fra kirkene St. Georg (i dag Pauluskirche) og St. Agnes.

I 1847 stoppet det første toget på stasjonen i Hamm, og i 1914 sto Datteln-Hamm-kanalen ferdig og det første skipet ankom havnen i byen. 

55 bombetokt fra de allierte under andre verdenskrig ødela omtrent 80 % av gamlebyen og bare et par historiske bygninger sto igjen.

 Referanser 

 Eksterne lenker 

 Bilder fra Hamm 
 Michel Muth: Historie om Hamm, del 1, del 2
 Hammona - historiske bilder fra Hamm

Kategori:Regierungsbezirk Arnsberg
Kategori:Byer i Provinsen Westfalen
Kategori:Byer i Nordrhein-Westfalen
Kategori:Hansabyer
Kategori:Bosetninger første gang omtalt i 1226
Kategori:Ruhrområdet